|  |
| --- |
| ***Στρατονίκη*** |
| 

|  |  |
| --- | --- |
| **Δυναστεία:** |  Σελευκίδες |
| **Πατέρας**: |  Αντίοχος Β' Θεός         |
| **Μητέρα**: |  Λαοδίκη |

 |

|  |
| --- |
| ***Στρατονίκη*** |
| 

|  |  |
| --- | --- |
| **Δυναστεία:** |  Αριαραθίδες |
| **Σύζυγος**: |  Αριαράθης Γ' |
| **Παιδιά**: |  Αριαράθης Δ' Ευσεβής |

 |

Η **Στρατονίκη** (3ος αιώνας π.Χ.) ήταν πριγκίπισσα της ελληνιστικής περιόδου, καταγόμενη από τον Οίκο των Σελευκιδών, βασιλέων της Συρίας. Μέσω διπλωματικού γάμου με τον ηγεμόνα Αριαράθη Γ' αποτέλεσε βασίλισσα του ανεξάρτητου κράτους της Μεγάλης Καππαδοκίας.

Βιογραφικά στοιχεία
-------------------

Πατέρας της Στρατονίκης ήταν ο Αντίοχος Β', ο επονομαζόμενος «ο Θεός», βασιλιάς της Συρίας κατά την περίοδο 261 – 246 π.Χ. και μητέρα της η Λαοδίκη, γνωστή για την εμπλοκή της στα γεγονότα που οδήγησαν στην έναρξη του Τρίτου Συριακού Πολέμου.

Ο ηγεμόνας της Καππαδοκίας, Αριαράμνης Β', φρόντισε να συσφύξει τους δεσμούς του οίκου του με τους Σελευκίδες, κανονίζοντας το 255 π.Χ. γάμο ανάμεσα στη Στρατονίκη και στον πρωτότοκό του, Αριαράθη Γ'. Οι Σελευκίδες, έχοντας εμπλακεί στο Δεύτερο Συριακό Πόλεμο (260 - 253 π.Χ.), είχαν κάθε συμφέρον να αναγνωρίσουν τη Μεγάλη Καππαδοκία την περίοδο αυτή ως ανεξάρτητο βασίλειο προκειμένου να εξασφαλίσουν τη συνεργασία της. Κατά μία εκδοχή την περίοδο αυτή πέρασε στους Αριαραθίδες η περιοχή της Καταονίας, ίσως ως προίκα της πριγκίπισας Στρατονίκης ή μέσω κατακτητικών πολέμων. Αξιοσημείωτο είναι το γεγονός ότι κατά τη διάρκεια της βασιλείας του Αριαράθη Γ' εμφανίζεται στην καππαδοκική νομισματοκοπία για πρώτη φορά ο βασιλικός τίτλος.

Κατά τη διαμάχη των δύο αδερφών της συζύγου του, Σέλευκου Β' του Καλλίνικου και Αντίοχου Ιέρακα για την εξουσία, ο Αριαράθης Γ' τάχθηκε με το μέρος του δεύτερου, βρίσκοντας πάτημα να επεκτείνει το βασίλειό του. Το ζευγάρι απέκτησε ένα γιο, ο οποίος διαδέχτηκε τον πατέρα του σε νηπιακή ηλικία, και έμεινε γνωστός ως Αριαράθης Δ' ο Ευσεβής.

Χρονολόγιο
----------

|  |  |  |  |  |  |  |
| --- | --- | --- | --- | --- | --- | --- |
| 

| π • σ • ε
Δυναστεία των Αριαραθιδών |
| --- |
|  |
| 
* Δατάμης
* Αριαράμνης Α΄
* Αριαράθης Α΄
* Αριαράθης Β΄
* Αριαράμνης Β΄
* Αριαράθης Γ΄
* Αριαράθης Δ΄
* Αριαράθης Ε΄
* Οροφέρνης
* Αριαράθης ΣΤ΄
* Αριαράθης Ζ΄
* Αριαράθης Η΄
* Αριαράθης Θ΄
* Αριοβαρζάνης Α΄
* Αριοβαρζάνης Β΄
* Αριοβαρζάνης Γ΄
* Αριαράθης Ι΄
* Αρχέλαος
 |  |
|  |
| 
* Κατηγορία Κατηγορία
* Commons page Πολυμέσα
 |

 |

{| class="wikitable"

|-
! Έτος (π.Χ.)  !! Γεγονός 
|-
| colspan="4" bgcolor="#000000"|
|-
! 
| Γέννηση της **Στρατονίκης** κόρης του ηγεμόνα των Σελευκιδών, Αντίοχου Β' του Θεού και της Λαοδίκης Α'.
|-
! π. 255 π.Χ.
| Η Καππαδοκία ανεξαρτητοποιείται οριστικά από τους Σελευκίδες. Την ίδια περίοδο ο διάδοχος του θρόνου και συμβασιλέας του πατέρα του, Αριαράθης Γ', παντρεύεται τη Στρατονίκη.
|-
! 253 π.Χ.
| Λαμβάνει τέλος ο Δεύτερος Συριακός Πόλεμος.
|-
! 246 π.Χ.
| Θάνατος του Αντιόχου Β' στη Συρία. Λίγο αργότερα ξεσπά ο Τρίτος Συριακός Πόλεμος.
|-
! 241 π.Χ.
| Λήξη του Τρίτου Συριακού Πολέμου.
|-
! 240 π.Χ.
| Ξέσπασμα πολέμου ανάμεσα στα αδέρφια της Στρατονίκης, Σέλευκο Β' και Αντίοχο Ιέρακα. Η Καππαδοκία παρέχει στήριξη στις φιλοδοξίες του δεύτερου.
|-
! π. 227 π.Χ.
| Ο Αντίοχος Ιέραξ καταφεύγει στην αυλή της Καππαδοκίας, από όπου αναγκάζεται να φύγει κρυφά φοβούμενος για τη ζωή του.
|-
! 220 π.Χ.
| Ο Αριαράθης Γ' πεθαίνει κληροδοτώντας το βασίλειό του στον ανήλικο γιο του από τη Στρατονίκη, Αριαράθη Δ'.
|}

Παραπομπές
----------

1. 1 2 3  Διόδωρος ο Σικελιώτης, «Ιστορική Βιβλιοθήκη», §31.19
2. 1 2 3  Σοφού Αθανασία (2002). ««Αριαράθης Γ'»». *Encyclopedia of the Hellenic World, Asia Minor*. Ανακτήθηκε στις 12 Μαΐου 2009.

Δείτε επίσης
------------

* Δυναστεία των Σελευκιδών
* Δυναστεία των Αριαραθιδών
* Αυτοκρατορία των Σελευκιδών
* Καππαδοκία
* Ελληνιστική περίοδος

Βιβλιογραφία
------------

* Beloch K.J. «Griechische Geschichte», 4. Bd. 2. Die Griechische Weltherrschaft, Berlin – Leipzig 1927
* Regling K. «Dynastenmünzen von Tyana, Morima und Anisa in Kappadokien», ZfN, 42, 1935, 1-23
* Seibert J. «Historische Beiträge zu den dynastischen Verbindungen in hellenistischer Zeit», Wiesbaden 1967, Historia Einzelschriften 10
* Simonetta Β. «The Coinage of the Cappadocian Kings», Fribourg 1977, Typos Monographien zur antiken Numismatik 2
* Will E. «Histoire Politique du Monde Hellénistique». 320-30 av. J.-C. 2, Nancy 1983

Εξωτερικοί σύνδεσμοι
--------------------

* Σοφού Αθανασία (2002). ««Αριαράθης Γ'»». *Encyclopedia of the Hellenic World, Asia Minor*. Ανακτήθηκε στις 12 Μαΐου 2009.
* Jona Lendering. ««Stratonice III»». *Ιστότοπος livius.org*. Αρχειοθετήθηκε από το πρωτότυπο στις 7 Ιουλίου 2015. Ανακτήθηκε στις 12 Μαΐου 2009.